recursal/SuperWikiNEXT-32B huggingface dataset:
**Slovník slovenského jazyka** je jednojazyčný slovník (v čase vydania) súčasného slovenského jazyka rozsahu vyše 120 000 slov, ktorý bol vydaný v 6 dieloch v rokoch 1959 až 1968 pod vedením hlavného redaktora Š. Peciara  vo Vydavateľstve SAV. 

Bol spracovaný na základe slovníkovej kartotéky Jazykového ústavu Ľudovíta Štúra. 1. diel obsahuje aj podrobné informácie o cieli, type, prameňoch, štruktúre atď. slovníka ( Archivované 2014-11-28 na Wayback Machine), posledný diel obsahuje aj doplnky a dodatky (konkrétne pod názvami Osobné mená, Slovenské miestne názvy a obyvateľské mená, Zemepisné názvy). V súčasnosti nie je kodifikačnou príručkou slovenčiny, ale svojho času slúžil ako východisko pri spracúvaní kodifikačného Krátkeho slovníka slovenského jazyka. V súčasnosti ako moderná „náhrada" Slovníka slovenského jazyka slúži postupne vydávaný Slovník súčasného slovenského jazyka.

Zdroj
-----

* Slovník slovenského jazyka. In: MISTRÍK, Jozef, et al. *Encyklopédia jazykovedy*. 1. vyd. Bratislava : Obzor, 1993. 513 s. ISBN 80-215-0250-9. S. 407.

Externé odkazy
--------------

* Text slovníka na stránkach JÚĽŠ
Smoľnyj - chrám
**Smoľnyj Voskresenija Christova sobor** alebo **Smoľnyj sobor** je sobor v Rusku, súčasť komplexu bývalého ženského monastiera Smoľnyj. 

V priestoroch bývalého monastiera sa nachádzajú rôzne agentúry a fakulty Petrohradskej univerzity. Komplex bývalého monastiera stojí na ľavom brehu rieky Neva. Monastier bol vybudovaný v rokoch 1744 až 1764. Celý komplex je ukážkou majstrovskej syntézy tradičnej ruskej architektúry a baroka.

Dejiny
------

Sobor (chrám) sa začal budovať v roku 1751 podľa návrhov talianskeho architekta Rastrelliho, ktorý navrhol množstvo stavieb v Petrohrade. Stavba bola prerušená pre nedostatok financií, pretože Rusko v tom čase viedlo vojnu s Pruskom. Dokončený a vysvätený bol v roku 1835. Hlavná veža chrámu dosahuje výšku 93,7 m. Do chrámu sa zmestí takmer 6000 ľudí. Po nástupe komunistov k moci bol monastier i chrám pravoslávnej cirkvi odobratý.

### Súčasnosť

Na rozdiel od iných pravoslávnych chrámov nebol Smoľnyj vrátený pravoslávnej cirkvi a naďalej sa využíva ako múzeum a koncertná sála.

Iné projekty
------------

Commons
* Spolupracuj na Commons Commons ponúka multimediálne súbory na tému **Smoľnyj Voskresenija Christova sobor**

Externé odkazy
--------------

* Smoľnyj sobor Archivované 2010-01-29 na Wayback Machine
* Smoľnyj - história  Archivované 2011-03-04 na Wayback Machine
* Smoľnyj monastiersky komplex Archivované 2014-08-13 na Wayback Machine

Súradnice: 59°56′56″S 30°23′44″V﻿ / ﻿59,94888°S 30,39559°V﻿ / 59.94888; 30.39559
Príklad strany ságy z rukopisu Flateyjarbók (14. storočie)
**Sága Orkneyinga** (starosev. *Orkneyinga saga*) je literárne dielo, ktoré rozpráva o dejinách Orknejských ostrovov, počnúc ich obsadením nórskym kráľom v 9. storočí až približne do roku 1200. Sága nemá obdobu v literárnych pamiatkach Škótska.

Zhrnutie
--------

Sága bola napísaná okolo roku 1230 (tri storočia po niektorých udalostiach, ktoré zaznamenáva) neznámym islandským autorom a ako bolo v tom čase zvykom v islandskej literatúre, sága je rovnako fiktívny príbeh ako aj historický dokument. Predpokladá sa, že je založená na viacerých zdrojoch, kombinujúc ústne podanie legiend s historickými skutočnosťami, snažiac sa porozprávať o živote orknejských jarlov a ako si vydobyli svoje postavenie.

Po troch kapitolách, ktoré sa zaoberajú mýtickým pôvodom neskorších jarlov, nasledujú polomýtické príbehy dobytia Orknejí Haraldom Krásnovlasým (nórskym kráľom) a pokračuje záznamom vecnejších udalostí. 

Prvé tri kapitoly obsahujú text, ktorý vysvetľuje údajný pôvod názvu mesiacov staroseverského kalendára v švédčine a nórčine (prelom januára a februára) *torsmånad* podľa Thorriho a (február/marec) *göjemånad* podľa Gói. V súčasnej islandčine je Gói v tvare Góa používané ako ženské krstné meno. Prvé dve kapitoly takisto podávajú neobyčajné vysvetlenie pre pôvod názvu Nórska, ktoré zahŕňa Thorriho synov Nóra a Góra a ich rozdelenie zeme.

V diele sú predstavené osobnosti zároveň historické a mýtické: Sigurd Eysteinsson, Hákon Paulsson, Sigurd Hlodvirsson, Rognvald Eysteinsson, Magnus Erlendsson (sv. Magnus), Rögnvald Kali Kolsson a Harald Maddadsson.

Referencie
----------

1. ↑  *The History of the Orkney Islands* (Orkneyjar, the heritage of the Orkney Islands)
2. ↑  Crawford, Barbara E. (1987) *Scandinavian Scotland*, Leicester University Press, ISBN 0-7185-1197-2, s. 221
3. ↑  *Orkneyinga saga* (Orkneyjar, the heritage of the Orkney Islands)
4. ↑  *(Icelandic) When is Góa and What Does the Word Mean?* (Guðrún Kvaran, Vísindavefurinn, University of Iceland)
5. ↑   '**The Orkneyingers' Saga *(Tormod Kinnes. The Gold Scales)* [online]. [Cit. 2017-07-30]. Dostupné online. Archivované 2009-10-11 z originálu.**

Zdroj
-----

*Tento článok je čiastočný alebo úplný preklad článku Orkneyinga saga na anglickej Wikipédii.*
**Smíchovské nádraží** je stanica metra v Prahe na linke B. Nachádza sa pod rovnomennou železničnou stanicou. Bola otvorená 2. novembra 1985.

Charakteristika stanice
-----------------------

Stanica je hĺbená, založená v stavebnej jame s kotvenými podzemnými a pilotovanými stenami. Do otvorenia z južnej strany nadväzujúceho úseku III. B v roku 1988 bola dočasne koncová. Stanica je dvojpodlažná, monolitickej, železobetónovej konštrukcie. Založená je len 10 m pod povrchom Nádražnej ulice a vrátane odstavných koľají je dlhá 405 m.

Nástupište tvorí veľký, na niektorých miestach delený podzemný priestor. Ako obklad bol použitý štrukturovaný betón a béžové keramické dosky. V jeho vyššej časti sa nachádza ochodza, na ktorú vedú pevné schodištia priamo z nástupišťa, výstupy do Nádražnej ulice (kde je možné prestúpiť na električku), k samotnej železnične stanici (eskalátory ústia priamo do odbavovacej haly stanice) a k terminálu autobusov. V dobe, keď bola táto stanica koncová a súpravy na linku B vychádzali z depa Kačerov, sa na jednej obratovej koľaji vykonávali pravidelné prehliadky súprav. Bola tu vybudovaná tzv. *stanica prevádzkového ošetrenia*. Z toho dôvodu je za obratovými koľajami rozsiahle zázemie, ktoré dnes využívajú iní pracovníci.

História stanice
----------------

Výstavba stanice v rokoch 1977 – 1985 si vyžiadala uzavretie celej Nádražnej ulice. Po dokončení výkopu bola opäť doprava obnovená. Náklady na výstavbu samotnej stanice sa vyšplhali na 478 miliónov Kčs. V roku 2002 došlo k poškodeniu tejto stanice pri povodni, veľká voda však nevýstúpila viac ako niekoľko cm nad úroveň koľají. V roku 2006 bola v stanici na jedno schodisko namontovaná plošina, umožňujúca nástup aj osobám so zníženou pohyblivosťou.

Referencie
----------

1. 1 2  METROPROJEKT Praha a.s.. *Detail projektu/Stanice Smíchovské Nádraží* [online]. metroprojekt.cz, [cit. 2013-05-10]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **stanica pražského metra Smíchovské nádraží**

Externé odkazy
--------------

* Profil stanice na stránkach Metroweb.cz

  


|  |  |  |
| --- | --- | --- |
| ← smer Zličín | **Pražské metro – linka B** | smer Černý Most → |
| **Radlická** | **Smíchovské nádraží** | **Anděl** |
| Zličín bezbariérový prístup – Stodůlky bezbariérový prístup – Luka bezbariérový prístup – Lužiny bezbariérový prístup – Hůrka bezbariérový prístup – Nové Butovice bezbariérový prístup – Jinonice – Radlická – Smíchovské nádraží bezbariérový prístup – Anděl – Karlovo náměstí – Národní třída – Můstek  – Náměstí Republiky – Florenc  bezbariérový prístup – Křižíkova – Invalidovna – Palmovka – Českomoravská – Vysočanská bezbariérový prístup – Kolbenova bezbariérový prístup – Hloubětín bezbariérový prístup – Rajská zahrada bezbariérový prístup – Černý Most bezbariérový prístup |
**Sokratovská metóda** (anglicky: *The Socratic Method*) je šiesta epizóda z prvej série seriálu Dr. House.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Lucy, matka trpiaca schizofréniou, cíti prudkú bolesť v nohe, spôsobenou krvnou zrazeninou. Zrazenina sa dostane do jej pľúc a ona skolabuje. Nikoho nemá, iba syna, ktorý sa o ňu stará. V nemocnici začne zvracať krv. House rozmýšľa či zvracanie a testy na krv nemali spojitosť s nedostatkom vitamínu K. Foreman a Chase mají prehľadať jej byt a zistiť aké lieky užívala. Namiesto toho nájdu veľa mrazených hamburgerov, z čoho usúdia, že je to jej jediná strava. Na ultrazvuku pečene sa zistí, že má šesť centimetrov veľký nádor. Keďže je schizofrenička, nemôže ísť na transplantáciu. Jedinou možnosťou je operácia, ktorá je však kvôli veľkosti nádoru nemožná. House do nej vpichuje injekciu etanolu, čím nádor zmenší pod stanovenú hranicu. House zistí, že syn, ktorý sa o ňu stará nie je plnoletý a že má v skutočnosti len pätnásť rokov. Neskôr príde do nemocnice sociálna pracovníčka, ktorá ho odvedie do detského domova. House zistí, že na skutočnosť, že sa o syna nemôže starať, upozornila sama matka, čo by nebolo možné pokiaľ by mala schizofréniu. Neskoro v noci ho napadne Wilsonova choroba. Tá hromadí meď v tele a vysvetľuje cirhózu. Druhý deň urobia rýchly test jej očí. Medene sfarbené kruhy okolo rohovky potvrdia Houseovu diagnózu. Po podaných liekoch sa počas niekoľkých dní vylieči a môže sa tak k nej vrátiť syn.

 Opis zápletky alebo rozuzlenia príbehu sa tu končí.

Diagnózy
--------

* **Zlé diagnózy:** schizofrénia, trombóza hlbokých žíl, nádor na pečeni
* **Správna diagnóza:** Nedostatok fylochiónu, hepatocelulárny karcinóm (HCC), hepatolentikulárna degenerácia

Zdroje
------

*Tento článok je čiastočný alebo úplný preklad článku Sokratovská metoda (Dr. House) na českej Wikipédii.*

Pozri aj
--------

* Fylochinón
* Schizofrénia
* Meď

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Sokratovská metóda (House)** (po česky)

Externé odkazy
--------------

* DrHouse.cz - Sokratovská metoda (po česky)
* HouseMD.serial4u.cz - 1x06 The Socratic Method

| * z
* d
* u
Dr. House |
| --- |
| Hlavní doktori | 
* Gregory House
* Lisa Cuddyová
* James Wilson

 |
| Bývalý tím | 
* Eric Foreman
* Allison Cameronová
* Robert Chase

 |
| Súčasný tím | 
* Eric Foreman
* Remy „Trinástka" Hadleyová
* Chris Taub
* Robert Chase

 |
| Vedľajšie postavy | 
* Lucas Douglas
* Stacy Warnerová
* Michael Tritter
* Edward Vogler
* Amber Volakis

 |
| Zoznam častí **·** Soundtrack **·** Kategória |
**Gabriel Volko** (\* 26. október 1873, Kláštor pod Znievom-Lazany – † 25. február 1960, Martin, pochovaný Kláštor pod Znievom) bol slovenský politik, obchodník, lekárnik a politik Hlinkovej slovenskej ľudovej strany v období medzivojnového Česko - Slovenska.

Životopis
---------

Jeho otec bol Jozef Volko a matka Anna rod. Országhová. Študoval na gymnáziu v Egri a v Banskej Bystrici, potom na Obchodnej akadémii v Bratislave. Po štúdiách pracoval v obchodných podnikoch svojho otca, ktorý bol významným slovenským veľkoobchodníkom v cárskom Rusku. Následne pracoval ako účtovník v banke v Hlohovci, odkiaľ odišiel pracovať do Ružomberka, kde bol vedúcim účtovníkom v miestnej papierni. Z Ružomberka sa vrátil do Kláštora pod Znievom, kde si otvoril obchod a začal sa venovať podnikaniu. V obci bol verejne činný. Spolu s miestnymi obyvateľmi sa pričinil o obnovu a zveľadenie tamojšieho patronátneho gymnázia, na ktorom dokonca určitú dobu vyučoval francúzsky jazyk. V Kláštore pod Znievom zastával niekoľko rokov aj funkciu starostu a pôsobil aj ako predseda gymnaziálneho patronátu.

Na základe svojho katolíckeho vierovyznania a národného povedomia sa politicky angažoval v Hlinkovej slovenskej ľudovej strane. V parlamentných voľbách v roku 1925 bol za ľudovú stranu zvolený do senátu. Kandidoval v XI. volebnom kraji. V senáte zasadal v inkompatibilnom, kultúrnom, rozpočtovom a sociálnom výbore. Svoj senátorský mandát obhájil aj v nasledujúcich parlamentných voľbách v roku 1929. Tento raz kandidoval v VIII. volebnom kraji. V III. volebnom období zasadal v rozpočtovom, imunitnom, sociálnom a technicko - dopravnom výbore senátu.

V druhej polovici tridsiatych rokov 20. storočia sa postupne z politiky stiahol a neskôr žil v Žiline.

Bol aktívnym aj v *Zväze slovenských remeselníkov a obchodníkov*, kde zastával vedúce pozície. Okrem toho bol aj členom Muzeálnej slovenskej spoločnosti.

Referencie
----------

1. 1 2   Sedemdesiatka Gabriela Volku. *Slovák* (Bratislava), 1943-10-24, roč. XXV, čís. 245, s. 7.
2. 1 2   *Register - menný* [online]. Spoločná Česko - Slovenská digitálna parlamentná knižnica, [cit. 2022-07-07]. Dostupné online.

Literatúra
----------

* Slovenský biografický slovník

Externé odkazy
--------------

* Záznam o narodení a krste v matrike riadok 64
* Regionálne osobnosti VKMK – zdroj, z ktorého pôvodne čerpal tento článok.
Somló halušky
**Somló halušky** [vyslov: šomló] alebo **somlói halušky** [vyslov: šomlój] (maď. *somlói galuska*) sú tradičný maďarský dezert. Ide o dvojitý biskvit s vanilkovým pudingom, rumovými hrozienkami a čokoládovou polevou.

História
--------

Dezert dostal svoj názov podľa vyhasnutej sopky Somló v západomaďarskej župe Veszprém. Ide o 431 metrov vysokú horu nachádzajúcu sa 15 km západne od Ajky v krajinnej a prírodnej rezervácii Somló Tájvédelmi Körzet. Somló halušky údajne vytvoril v maďarskom hlavnom meste Budapešti v 50. rokoch 20. storočia Károly Gollerits v reštaurácii Gundels. V roku 1956 bol dezert ocenený v Bruseli.

Príprava
--------

Na ich prípravu si treba pripraviť piškótové cesto. Potom ho rozdeliť a vmiešať do polovice kakaový prášok. Z týchto hmôt sa upečú tenké piškótové základy. Hrozienka namočíme buď do rumu, alebo do zmesi rumu, vody a cukru. Uvarí sa aj vanilkový puding a podľa potreby zmieša so šľahačkou. Pripravuje sa vrstvením vo forme. Základ tvorí svetlé piškótové cesto. Polovicu hrozienkovej zmesi a polovicu pudingu poukladáme na každý jej plát a rovnomerne rozotrieme, nasleduje tmavé piškótové cesto, zvyšné hrozienka a nakoniec puding. Nakoniec halušky necháme niekoľko hodín odležať v chladničke. Bežné sú rôzne varianty: niekedy sa používa len svetlé piškótové cesto, bežné je aj posypanie vrchnej vrstvy pudingu kakaovým práškom. Do vrstiev zapracujeme okrem hrozienok aj nasekané vlašské orechy a mandle. Pred podávaním sa halušky pôvodne vykrajovali z cesta a podávali sa s čokoládovou polevou, šľahačkou, ozdobené kakaovým práškom, vlašskými orechmi alebo mandľami.

Referencie
----------

1. ↑  SUSANNA. *Somlauer Nockerl (Somloer Nockerl) - original ungarisch* [online]. 2017-08-09, [cit. 2022-03-20]. Dostupné online. Archivované 2022-05-09 z originálu. (po nemecky)

Externé odkazy
--------------

* Recept na Somló halušky na svetvomne.sk

Zdroj
-----

* *Tento článok je čiastočný alebo úplný preklad článku Schomlauer Nockerl na nemeckej Wikipédii (číslo revízie nebolo určené).*
**Schiedel** je výrobcom keramických a oceľových komínov z nehrdzavejúcej ocele, poskytujúci tiež riešenia integrovaných vykurovacích telies Kingfire a systémov riadeného vetrania a rekuperácie. Schiedel AG sídli vo Viedni a je súčasťou BMI Group.

História
--------

Firma Schiedel disponuje 26 výrobnými lokáciami (7 centrálnych výrobných miest a 19 lokálnych) v 26 krajinách sveta, s personálom približne 1500 zamestnancov. Vďaka tomu dokáže firma Schiedel ponúkať prístup ku svojim výrobkom v rámci miestneho regiónu zákazníkom po celom svete. 
V roku 2009 dosiahol Schiedel ročného obratu približne 200 miliónov eur.

Podnik bol založený v roku 1946 Friedrichom Schiedlom v Erbachu blízko Ulmu v Nemecku. Odvtedy prešla spoločnosť mnohými zmenami a niekoľkokrát zmenila vlastníkov. V roku 1967 bola založená skupina Schiedel, ktorú prevzal v roku 1990 BRAAS/Redland. V roku 1998 bola skupina Schiedel predaná spoločnosti Lafarge Roofing, významnému dodávateľovi strešných komponentov. V roku 2006, začal Schiedel po 15 rokoch rastu v Európe, expandovať do Severnej Ameriky. 

Dnes je Schiedel AG súčasťou medzinárodného koncernu Monier Group (predtým známy ako Lafarge), najväčšieho výrobcu stavebných materiálov pre šikmé strechy na svete, rovnako aj inovatívnych striech, komínových a ventilačných systémov, ktorý pôsobí v 42 štátoch na štyroch kontinentoch, vrátane Slovenska.

Produkty
--------

Schiedel produkuje keramické a oceľové komínové systémy, vrátane systémov pre samostatné alebo viacrodinné domy s ohľadom na typ bývania a krajinu, upravené podľa lokálnych klimatických podmienok, stavebných regulácií a konštrukčných metód. Rovnako Schiedel ponúka aj komínové systémy pre nebytový sektor ako aj mechanické a prírodné ventilačné systémy.

Hlavné produktové línie predstavujú:

* Keramické komínové systémy: skladajú sa z vnútornej keramickej vložky, izolácie a kamenného obloženia
* Oceľové komínové systémy: použiteľné pre interiér aj exteriér. Produktová kategória obsahuje jendostenné, dvojstenné a flexibilné systémy
* Ventilačné systémy: mechanická a prírodná ventilácia
* Kozuby: otvorené kozuby, kozuby s komínom a pece

Top Management
--------------

* Alessandro Cappellini, CEO
* Johannes Kistler, CFO

Referencie
----------

1. ↑   *Schiedel Zahlen und Fakten* [online]. [Cit. 2014-09-08]. Dostupné online. Archivované 2014-09-08 z originálu.
2. ↑  Company Overview of Schiedel AG

Externé odkazy
--------------

* Oficiálna stránka
* Oficiálna stránka (po anglicky)

Zdroj
-----

* *Tento článok je čiastočný alebo úplný preklad článku Schiedel na anglickej Wikipédii.*
Dráhy optických lúčov vnútri Schmidtovho teleskopu.
2m Schmidtov teleskop (Alfred-Jensch-Telescope Tautenburg, Thuringia, Nemecko.
**Schmidtov teleskop** je astronomický teleskop navrhnutý na poskytnutie širokého zorného poľa s limitovanými aberáciami. Iné podobné návrhy sú Wrightov teleskop a Lurie-Houghton teleskop.

Vynález a návrh
---------------

Schmidtov teleskop vynašiel Bernhard Schmidt v roku 1930 Archivované 2008-05-24 na Wayback Machine. Jeho optické komponenty sú ľahko vytvoriteľné sférické primárne zrkadlo a asférická korekčná šošovka, známa ako korekčná platňa, nachádzajúca sa v strede zaoblenia primárneho zrkadla. Film alebo iný detektor je umiestnený vnútri teleskopu, v prvotnom ohnisku.

Aplikácie
---------

Schmidtov teleskop je zvyčajne používaný ako nástroj na prieskum, pre výskumné programy, v ktorých musí byť pokrytá veľká časť oblohy. Tieto zahŕňajú astronomické prieskumy, hľadania komét a asteroidov a hliadky nov.

Dodatočne sú Schmidtove teleskopy a odvodené návrhy často používané na trasovanie umelých družíc zeme.

Iné projekty
------------

Commons
* Spolupracuj na Commons Commons ponúka multimediálne súbory na tému **Schmidtov teleskop**

Externé odkazy
--------------


|  |  |
| --- | --- |
| Portal | Astronomický portál |

* Jim Schwilling - "BAKER-NUNN Satellite Tracking Camera" Archivované 2006-12-14 na Wayback Machine
**Saňkovo-Medvežie** (po rusky Саньково-Медвежье) je ruská exkláva v Bielorusku, ktorú tvorí územie bývalých obcí Saňkovo a Medvežie. Je lokalizovaná východne od bieloruského mesta Homeľ (po bielorusky i rusky Гомель), severne od cesty M10 a 5 km od najbližšej ruskej obce Dobrodjevka. Exkláva je súčasťou Brjanskej oblasti, okresu Zlynkovskij v rámci Ruskej federácie a enklávou bieloruskej Homeľskej oblasti.

*Základné údaje:*

* Rozloha: 3 km²
* Počet obyvateľov: 0 (cca 100 pred r. 1986)
* Geografická poloha: 52° 29' s. g. š. 31° 33' v. g. d.

Na začiatku 20. storočia žili na území dnešnej obce roľníci prisťahovaní z obce Dobrodejevka, ktorí z dôvodu neúrodných pôd (piesky a marše) opustili územie svojej obce. Pred 1. svetovou vojnou odkúpili pozemky od bieloruského zemepána Švedova. Presťahovali sa do oblasti poľany Sanina a dúbravy Medveže, kde si postavili svoje príbytky. Obyvatelia sa potom živili prevažne lovením rýb v neďalekej rieke Iput a lovom zveri v okolitých lesoch. V obidvoch osadách stálo približne 15 fariem. V roku 1926 došlo k definitívnemu vytýčeniu administratívnych hraníc a Najvyšší výkonný výbor ponechal Saňkovo-Medvežie ako súčasť Ruskej SFSR. Počas 2. svetovej vojny miestni obyvatelia pomáhali bieloruským partizánom. Na konci leta 1943 obec fašisti vypálili a zastrelili niekoľkých obyvateľov. Po vojne bolo Saňkovo-Medvežie odznovu postavené. Výbuch černobyľskej elektrárne v roku 1986 zasiahol celú Homeľskú oblasť a územie obce sa stalo neobývateľné. Obyvatelia boli evakuovaní a bol vydaný zákaz vstupu do obce. Dvojica exkláv existuje dodnes, aj napriek tomu, že sú neobývané a opustené.

Externé odkazy
--------------

* Exkláva na jankrogh.com (po anglicky)
* Exkláva na freewebtown.com Archivované 2007-09-27 na Wayback Machine (po nemecky)
Formuláre pre sčítanie obyvateľov, domov a bytov na Slovensku v roku 2011
**Sčítanie obyvateľstva** (iné názvy: **populačný cenzus, sčítanie obyvateľov, súpis obyvateľstva/obyvateľov**, staršie **sčítanie ľudu, súpis ľudu**, ešte staršie **konskripcia (ľudu)**, nepresne **cenzus, makrocenzus**) je štatistické zisťovanie osobných, sociálnych a ekonomických údajov osôb k určitému okamihu (v súčasnosti organizované podľa medzinárodných odporúčaní) obyčajne raz za 10 rokov.

Vykonáva sa tradične v Európe (prvé sčítanie všetkých obyvateľov sa uskutočnilo v roku 1748 vo Švédsku), ale aj v iných štátoch sveta.

Sčítanie obyvateľstva na Slovensku
----------------------------------

*Bližšie informácie v hlavnom článku: Sčítanie obyvateľov, domov a bytov*
*Bližšie informácie v hlavnom článku: Sčítanie obyvateľov, domov a bytov 2011 na Slovensku*

Referencie
----------

1. ↑  Mládek et al.: Demogeografická analýza Slovenska, 2006

Externé odkazy
--------------

* Demografické údaje zo sčítaní
* História sčítania obyvateľov Archivované 2011-11-13 na Wayback Machine
* *Sčítání lidu v republice Československé ze dne 1. prosince 1930. Díl I. Růst, koncentrace a hustota obyvatelstva, pohlaví, věkové rozvrstvení, rodinný stav, státní příslušnost, národnost, náboženské vyznání* - dostupné v Digitálnej knižnici UKB
* *Sčítání lidu v republice Československé ze dne 1. prosince 1930 Díl III. Ostatní data demografická (vnitřní stěhování, tělesné vady, znalost čtení a psaní, cizinci)* - dostupné v Digitálnej knižnici UKB
* *Sčítání lidu v republice Československé ze dne 15. února 1921. 1. díl* - dostupné v Digitálnej knižnici UKB
* História sčítaní na webe Infostatu
|  |
| --- |
|  T-72M2 na Slovenských Pieskoch 2013 |
| T-72M2 |
| Všeobecná charakteristika |
| Posádka | 3 muži (veliteľ, strelec, vodič) |
| Dĺžka | 9,35 m (s hlavňou vpred) |
| Šírka | 3,650 m |
| Výška | 2,190 m |
| Hmotnosť | 46 250 kg |
| Pancier a výzbroj |
| Pancier | 120 mm čelo veže a korby, 200 mm boky veže, 200 mm zadná časť veže |
| Hlavná výzbroj | 125 mm kanón 2A46MS(nesených 39 nábojov) |
| Druhotná výzbroj | 1 x guľomet TK vz.95 kalibru 7,62 mm1 x kanón 2A42 kalibru 30 mm |
| Pohyblivosť |
| Motor | vznetový S 12U 850 hp (625 kW) |
| Zavesenie |  |
| Rýchlosť na ceste | maximálna 60 km/h(maximálna na ceste)35 km/h(priemerná na poľných cestách) |
| Výkon/hmotnosť |  |
| Dosah | 620 km po ceste430 km v teréne |

**T-72M2** je slovenská modernizovaná verzia tanku T-72. Projekt spočíval vo vylepšení predošlej modernizovanej československej verzie tanku T-72M1. Vývoj vyústil k vytvoreniu jedného prototypu prezentovanom na viacerých vojenských výstavách. Výsledný projekt však nebol nikdy sériovo vyrábaný, keďže Ministerstvo obrany upustilo od modernizácie tankových vojsk.

Technické údaje
---------------

T-72M2E je hlavný bojový tank s trojčlennou posádkou (vodič, veliteľ, strelec, v prípade inštalácie automatického nabíjača kanóna). Vyzbrojený je 125 mm kanónom 2A46MS s hladkou hlavňou s dvojosím stabilizátorom. S kanónom je spriahnutý guľomet kalibru 7,62 mm. Sekundárnou zbraňou, určenou na obranu pred nízkoletiacimi helikoptérami a lietadlami je 30 mm kanón 2A42. Pôvodný projekt počítal s inštaláciou dvoch kanónov Oerlikon kalibru 20 mm po stranách veže. Vybavenie tanku bolo doplnené o novoinštalovaný panoramatický zameriavač SFIM MVS 580 pre veliteľa tanku, termálny zameriavač pre strelca TIGS a nočný pasívny pozorovací prístroj vodiča PNK-72. Okrem pasívneho pancierovania je tank vybavený aj modernizovaným dynamickým pancierovaním čelnej časti korby, bokov a veže typu DYNAS. Ochranu zvyšuje aj detektor laserových lúčov LIRD-1. Pasívna ochrana zahŕňa ochranu pred účinkami zbraní hromadného ničenia. Ochranu posádky zvyšuje inštalácia modernizovaných hasiacich a protipožiarnych zariadení v priestore posádky aj motorovej časti. Bezpečnosť vodiča tanku zvyšuje nové uchytenie sedadla vodiča zo stropu korby (oproti predošlému pevnému uchyteniu priamo na podlahe), čo spolu so zmenou geometrie dna korby zvyšuje pohodlie a ochranu vodiča pred účinkami protitankových mín.

Referencie
----------

1. ↑  ONUFER A. *Štát dal dve miliardy korún na zbytočný výskum* [online]. aktualne.atlas.sk, 15.05.2008, [cit. 2013-07-28]. Dostupné online.
**Sony Ericsson Xperia X10 Mini Pro (U20i)(Mimmi)** je smartfón z úspešnej série Xperia od spoločnosti Sony Ericsson. Vychádza z modelu Sony Ericsson Xperia X10 Mini *(E10i)*, oproti ktorému však navyše ponúka výsuvnú hardvérovú QWERTY klávesnicu. Podobne ako jeho predchodca aj tento model využíva operačný systém Android vo verzii *1.6 (Donut)* s nadstavbou Timescape od spoločnosti Sony Ericsson.

Opis
----

Telefón používa operačný systém Android od spoločnosti Google, ktorý ponúka široké možnosti prispôsobenia a množstvo aplikácií. Výhodou sú jeho kompaktné rozmery, ktoré sú vzhľadom na jeho hardvérovú a softvérovú vybavenosť mimoriadne. Ide vôbec o jeden z najmenších smartfónov na trhu. V tejto malej konštrukcii sa skrýva výsuvná hardvérová QWERTY klávesnica, ktorá ponúka rýchle a pohodlné písanie textu vrátane znakov s diakritikou. Medzi ďalšie výhody patrí mimoriadne kvalitná hlasná reprodukcia hudby a tiež pomerne dobrý 5-megapixelový fotoaparát s autofokusom, LED bleskom a možnosťou natáčať videá s VGA rozlíšením (640 x 480 pixelov).

Tento model má malý displej, ktorý pre plnohodnotné využívanie smartfónu nepostačuje. Telefón je vybavený len 930 mAh Li-Pol batériou, ktorej výdrž sa pri bežnom používaní pohybuje len okolo dvoch dní. Jednou z nevýhod tiež môže byť staršia verzia *1.6 (Donut)* operačného systému Android, ktorá má oproti novším verziám viacero nedostatkov. No v súčasnosti už existuje update na novšiu verziu *2.1 (Eclair)*. V tomto čase spoločnosť Sony ponúka upgrade Androidu na verziu 4.0.1.

Zdroje
------

* Sony Ericsson Xperia X10 mini pro – recenzia na fony.sk
* Xperia™ mini pro Archivované 2010-08-21 na Wayback Machine – na stránke sonyericsson.com (po anglicky)
Logo
**Scopus** je multidisciplinárna bibliografická, citačná a abstraktová databáza prevádzkovaná vydavateľstvom Elsevier. Patrí medzi najväčšie databázy svojho druhu na svete.

Funguje od roku 2004. Rýchlo prenikla do povedomia knižníc, univerzít a výskumných inštitúcií a stala sa konkurenciou dovtedy dominujúcej bibliografickej databázy Web of Science prevádzkovanej spoločnosťou Thomson Reuters. Nie je voľne prístupná, prístup k nej je licencovaný a spoplatnený. Databáza je súčasťou väčšieho balíka služieb SciVerse.

Databáza je pomenovaná po vtákovi druhu *Scopus umbretta* známom svojimi vynikajúcimi navigačnými schopnosťami.

V auguste 2017 obsahoval Scopus 22 800 titulov, viac než 5000 rôznych medzinárodných vydavateľov. Koncom roka 2017 obsahovala databáza 69 miliónov záznamov, 1,2 miliardy citovaných odkazov, najstaršie z roku 1788. Databáza tiež obsahuje 39 miliónov patentov.

Komisia Content Selection & Advisory Board zložená z odborníkov v rôznych odboroch zriadená v roku 2006 sa zaoberá transparentným výberom obsahu a politikou pokrytia rôznych vedných disciplín a zdrojov. Jej hlavnou úlohou je vyhodnotiť a určiť, ktoré vedecké časopisy spĺňajú kritériá kvality aby mohli byť zaradené do Scopusu a zároveň prehodnocujú stav sledovaných titulov. Tie, ktoré predstali spĺňať jeho kritériá sú z databázy vylúčené, resp. nie sú ďalej sledované.

V roku 2014 sa v databáze nachádzalo 72 slovenských vedeckých časopisov.

Referencie
----------

1. ↑  STU Bratislava. *Licencované databázy, platforma WoS a SCOPUS* [online]. fa.stuba.sk, [cit. 2017-12-20]. Dostupné online.
2. ↑   *Databáza Scopus* [online]. spgk.sk, [cit. 2017-12-20]. Dostupné online. Archivované 2017-12-22 z originálu.
3. 1 2  Bellérová, B. 2009, Databáza SCOPUS - jej obsah a nástroje alebo Predstavujeme databázu SCOPUS. itLib, 2/2009
4. ↑   *EPCA SPU - Systémy hodnotenia časopisov* [online]. slpk.sk, [cit. 2017-12-20]. Dostupné online.
5. 1 2 3   *Scopus Content Coverage Guide, Elsevier B.V.* [online]. elsevier.com, August 2017, [cit. 2017-12-20]. Dostupné online.
6. ↑  Elsevier. *Features* [online]. elsevier.com, [cit. 2017-12-20]. Dostupné online. (po anglicky)
7. ↑   *CVTI - NISPEZ - Zoznam slovenských časopisov pre VaV - SCOPUS* [online]. Bratislava: Centrum vedecko-technických informácií SR, 2014, [cit. 2018-01-10]. Dostupné online. Archivované 2016-04-25 z originálu.

Pozri aj
--------

* Web of Science

Externé odkazy
--------------

* Scopus Preview - domovská stránka databázy
Sebritka zlatá čierno lemovaná
**Sebritka** (angl. *Sebright*) je malá okrasná sliepka, ktorá sa chová predovšetkým ako okrasné plemeno.

Pôvod plemena
-------------

Sebritku vyšľachtil v Spojenom kráľovstve Sir John Saunders Sebright (1767-1846).

Opis
----

Kohút a sliepky majú podobné znaky aj stavbu tela. Iba kohút má ostré, čiže špicaté perá na krku. Sliepka má veľkosť krúžkov 9 a kohút 11. Sú veľmi náchylné k chorobám. Hmotnosť kohúta je 600 gramov, sliepočka váži 500 gramov. Znáša 80 kusov vajíčok na rok, ktoré majú hmotnosť približne 30 gramov. Kohúti majú stredne veľký ružicový hrebeň na malej, trochu zaguľatenej hlave.

Farby
-----

* Strieborná čierno lemovaná
* Zlatá čierno lemovaná
* Citrónová čierno lemovaná
* Plavo žltá bielo lemovaná
* Žltá bielo lemovaná
* Biela striebristo lemovaná
* Modrá modro lemovaná

Externé odkazy
--------------

* Sebritka na ifauna.cz
* Štandard sebritky na zakrsladrubez.estranky.cz

Zdroj
-----

*Tento článok je čiastočný alebo úplný preklad článku Sebritka na českej Wikipédii.*
**Sedem cností** je koncept, vychádzajúci z poemy Aurelia Clemensa Prudentia Psychomachia. V tomto diele z 5. storočia bol opísaný boj cností a hriechov.

Podľa tohoto v stredoveku populárneho diela sa tiež stali tieto cnosti protipólom siedmich hlavných hriechov.

Sedem cností v kresťanstve
--------------------------

Zoznam **siedmich cností** (alebo **čností** - rovnocenný výraz podľa Pravidiel slovenského pravopisu) a neskôr **siedmich hlavných hriechov** (sedem hlavných hriechov) - ustanovil okolo roku 600 pápež Gregor I. Veľký.

Zoznam siedmich cností
----------------------

### Pokora (lat. *humilitas*)

Viera. Skromné správanie, nesebeckosť, majúca rešpekt. Mať dôveru, keď sa očakáva. Je to opakom toho, keď človek neúmerne velebí sám seba. Je to pocit, keď si človek uvedomuje vlastnú nedokonalosť či závislosť na vyššie požiadavky. Je to cnosť, ktorá sa prikláňa k vlastnej bezvýznamnosti, slabosti a nedokonalosti podľa poznania pravdy.

### Štedrosť (lat. *liberalitas*)

Láska, charita, veľkorysosť, ochota dávať, uskutočňovanie šľachetných myšlienok alebo činov. Štedrosť je vyváženým stredom medzi rozhadzovačnosťou a lakotou. Potlačená chamtivosť a egoizmus. Neprítomnosť žiadostivosti a neuľpievanie na vnímanom objekte.

### Dobroprajnosť (lat. *humanitas, charitas*)

Láskavosť, ľudskosť, obdiv, charita, súcit, priateľstvo bez predsudkov a bez príčiny.

### Trpezlivosť (lat. *patientia*)

Trpezlivosť, schopnosť znášať, otužilosť, zhovievavosť, vyrovnanosť. Zhovievavosť a odolnosť znášať utrpenie dosiahnuté sebaovládaním, umiernenosťou a zdržanlivosťou. Vyriešenie konfliktu mierumilovne, aj keď sa druhá strana uchýli k násiliu. Schopnosť odpustiť, zľutovať sa nad hriešnikmi. Láskavosť je vyvážený stred medzi hnevom a slabošstvom.

### Cudnosť (lat. *castitas*)

Zahŕňa prísnu mravnú čistotu a prospešnosť a dosiahnutie čistoty myšlienky pomocou vedomého zdokonaľovania. Cudnosť, zdržanlivosť, bezúhonnosť, čistota duše. (Najmä vo vzťahu k pohlavnému životu.)

### Striedmosť (lat. *frenum*)

Sebakontrola, zdržanlivosť a umiernenosť, vnímanie plnou mysľou, sebeovládanie, „uzda".

### Činorodosť (lat. *industria*)

Úsilie, pracovitosť, pilnosť, pričinlivosť, iniciatíva. Horlivá a dôkladná prirodzenosť v konaní. Energická pracovná morálka. Hospodáriť dobre s časom, sledovať vlastné činnosti a vyvarovať sa lenivosti.

Iné projekty
------------

Commons
* Spolupracuj na Commons Commons ponúka multimediálne súbory na tému **Sedem cností**

Externé odkazy
--------------

* Giotoo - fresky - sedem cností a sedem hriechov

Zdroj
-----

*Tento článok je čiastočný alebo úplný preklad článku Sedm ctností na českej Wikipédii (číslo revízie nebolo určené).*

| * z
* d
* u
Sedem hlavných hriechov a sedem cností |
| --- |
| Hriechy | 
* Pýcha
* Lakomstvo
* Závisť
* Hnev
* Smilstvo
* Obžerstvo
* Lenivosť

 |  |
| Cnosti | 
* Pokora
* Štedrosť
* Dobroprajnosť
* Mierumilovnosť
* Cudnosť
* Striedmosť
* Činorodosť

 |
Súradnice: 48°05′44″S 19°21′49″V﻿ / ﻿48,0955556°S 19,3636111°V﻿ / 48.0955556; 19.3636111

**Seleštianska stráň** je prírodná rezervácia v správe štátnej ochrany prírody Štiavnické vrchy v katastrálnom území obce Vrbovka, 3,5 km východne od osady Selešťany v okrese Veľký Krtíš v Banskobystrickom kraji. Zaberá južné až juhozápadné svahy Mikovho vrchu.

Bola vyhlásená všeobecne záväznou vyhláškou Krajského úradu v Banskej Bystrici číslo 9/1997 z 28. februára 1997, s účinnosťou od 5. septembra 1997. V súvislosti s tým, že dňa 1. januára 2003 nadobudol účinnosť zákon č.543/2002 Z.z. o ochrane prírody a krajiny, dňa 1. februára 2003 nadobudla účinnosť vyhláška MŽP SR č.17/2003 Z.z. ktorou sa ustanovujú národné prírodné rezervácie a uverejňuje zoznam prírodných rezervácií. PR Seleštianska stráň je uvedená v prílohe č. 2 tejto vyhlášky pod číslom 287. Pôvodne platil na jej území piaty stupeň ochrany. Krajský úrad v Banskej Bystrici vydal dňa 4. marca 2003 Všeobecne záväznú vyhlášku č. 6/2003, ktorou na základe ustanovenia § 104 ods. 18 zákona s účinnosťou od 1. apríla 2003 ustanovil pre PR Seleštianska stráň štvrtý stupeň ochrany.

PR Seleštianska stráň bola vyhlásená z dôvodu zabezpečenia ochrany lokality xerotermnej vegetácie Ipeľskej kotliny s výskytom viacerých chránených a ohrozených druhov flóry a fauny. Územie sa rozprestiera v k. ú. Vrbovka, celková výmera chráneného územia je 0,9388 ha. Dôvodom územnej ochrany je ojedinelosť objektu v rámci Slovenska, kde vedľa seba sa vyskytujú jedince populácie ponikleca veľkokvetého a ponikleca lúčneho českého. V PR bola zistená aj prítomnosť viacerých významných elementov flóry Slovenska, akými sú: mechúrik stromovitý - chránený a ohrozený druh; dvojradovec neskorý - zraniteľný druh a veľmi zraniteľný druh, vzácny taxón zvončeka veľkoklasého. Z endemitov je možné spomenúť panónsky endemit sezel sivý. Rovnaký význam v ochrane územia má i faunistická zložka, v ktorej si z chránených druhov stavovcov zasluhujú pozornosť teplomilní zástupcovia hmyzu (modlivky) a plazov (jašterice).

Referencie
----------

1. ↑  Seleštianska stráň. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Seleštianska stráň v Zozname osobitne chránených častí prírody SR
* Chránené územia, Štátna ochrana prírody Slovenskej republiky
* Poloha na turistickej mape

Zdroje
------

* Úrad životného prostredia, Veľký Krtíš
* SAZP
**Tala** je zákonné platidlo na ostrovnom štáte Samoa. Jej kód ISO 4217 je WST. Čiastková jednotka sa nazýva *sene*. Názov meny (tala) je samojský ekvivalent dolára. Symbol taly je **$**, ale na odlíšenie od iných mien sa pred tento symbol dávajú písmena WS (**WS$**).

Vývoj mien na Samoi
-------------------

V období, keď vlastnilo Samou Nemecko (1900–1914), platila nemecká marka. Po obsadení Novým Zélandom sa začali používať mince novozélandskej libry, ale bankovky mala Západná Samoa vlastné. V roku 1962 vyhlásila samostatnosť, no libru používala aj naďalej. V roku 1967 sa menovou reformou zaviedla nová mena pod názvom tala. Libra sa dovtedy podľa britského vzoru delila na 20 šilingov a šiling sa ďalej skladal z 12 pencí. Novo vzniknutá tala však začala používať desiatkovú sústavu. V roku 1997 štát vypustil zo svojho názvu slovo Západná, a tým pádom aj z názvu meny. Zmena názvu nezmenila nič na hodnote meny, naďalej ide o tú istú talu z roku 1967.

Mince a bankovky
----------------

* Mince majú nominálne hodnoty **1**, **2**, **5**, **10**, **20**, **50** sene a **1** tala.
* Bankovky sú tlačené v hodnotách **2**, **5**, **10**, **20**, **50** a **100** tál.

Externé odkazy
--------------

* Bankovky taly na stránke Samojskej národnej banky
* Mince taly

  



|  |  |
| --- | --- |
| Portal | Samojský portál |
**Sencor** je značka spotrebnej elektroniky. Vznikla v roku 1969 v Japonsku a postupne si získala prestížne postavenie predovšetkým v oblasti audio techniky. Od začiatku 90. rokov, kedy sa stal Sencor značkou európskou, sa jej sortiment značne rozšíril. Názov vznikol spojením japonského slova "sen" - 1000, a latinského slova "cor" - srdce.

Zrod značky
-----------

Japonsko po 2. svetovej vojne riešilo otázku, ako naštartovať vojnou zdevastovanú ekonomiku. Jednou z ciest sa ukázal štátom mohutne podporovaný nákup know-how z USA a Európy, do ktorého Japonci investovali viac ako miliardu dolárov. K predvojnovým firmám (Panasonic, Hitachi, Sharp) začali sa pridávať nové - Sony, Akai, Sanyo, Aiwa a v roku 1969 tiež Sencor. A práve koniec šesťdesiatych rokov znamenal zásadný zvrat pre Japonsko a jeho elektronické firmy. Dovezené technológie prestali stačiť, dostavil sa útlm a cieľom sa stal vlastný vývoj a výskum, objavenie nových technológií a produktov.

### 70. roky - expanzia

V rokoch sedemdesiatych svetom zmietala ropná kríza, ale japonské elektronické firmy stúpali strmo nahor. Sencor bol jednou z nich. Jeho hlavnou devízou bola kvalita, dizajn a finančná dostupnosť. Značka začala exportovať do Ázie a Európy a postupne svoje trhy rozširovala na všetkých päť kontinentov. Kazetové magnetofóny a autorádia Sencor sa stali hitom najprv vo Veľkej Británii a čoskoro aj v celej Európe. Najväčším vývojovým triumfom Sencor bol vôbec prvý a v mnohom prelomový viacstopový stereo magnetofón uvedený na trh už v roku 1972. Ďalšie technológie firmy boli funkcia "reverse" na kazetových magnetofónov, dvojitý kazetový magnetofón schopný nahrávať, alebo Mobile Hi-Fi - jeden z prvých prenosných Hi-Fi systémov vybavený systémom Dolby NR pre redukciu šumu pri nahrávaní. V Európe predstavil Sencor úplnú novinku - autorádiá s kazetovým prehrávačom.

### 90. roky a presun do Európy

V deväťdesiatych rokoch sa Sencor stal európskou firmou. Je riadený z Európy, svoje produkty vyrába v Ázii aj v európskych krajinách. Dochádza k úprave loga, firma sa však stále hlási k tomu najlepšiemu z tradícií japonského technologického zázraku a dôsledne rozvíja všetky zámery zakladateľov značky.

Súčasnosť
---------

V súčasnosti značku zastupuje spoločnosť FAST ČR a zameriava sa predovšetkým na čiernu techniku v oblasti low-end. Spoločnosť nemá vlastné továrne a zhotovenie výrobkov si objednáva u svojich partnerov v Číne. Opravy zaisťuje centrála spoločnosti FAST v Říčanoch pri Prahe.

Referencie
----------

1. ↑   *Brand Sencor - THE SENCOR STORY* [online]. [Cit. 2014-03-31]. Dostupné online. Archivované 2014-03-26 z originálu.
2. ↑  SENCOR na Mall.cz

Externé odkazy
--------------

* www.sencor.sk Oficiálne stránky značky
Súradnice: 6°46′00″J 107°36′00″V﻿ / ﻿6,76667°J 107,60000°V﻿ / -6.76667; 107.60000

**Tangkubanparahu** alebo **Tangkuban Perahu** je stratovulkán nachádzajúci sa indonézskom ostrove Jáva asi 30 km severne od bývalého hlavného mesta krajiny Bandung. Sopka je skonštruovaná na staršej 6 × 8 km širokej pleistocénnej kaldere *Sunda*. Vek vzniku kaldery sa odhaduje na 40 000 rokov, jej steny su značne poškodené produktami erupcií sopky. Oblasť vulkánu je obľúbeným miestom turistov – hlavnou atrakciou sú vajíčka varené vo vriacich vodách jazierok v kráteroch. V roku 2005 bolo vydané varovanie pred výstupom na vulkán, nakoľko došlo k nárastu produkcie sopečných plynov.

Posledná erupcia sopky sa odohrala v septembri roku 1983, išlo o menšiu freatickú erupciu z komplexu prekrývajúcich sa kráterov na vrchole vulkánu. Viacero erupcií podobného rozsahu bolo zaznamenaných v 19. a 20. storočí.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Tangkubanparahu**.

Externé odkazy
--------------

* www.volcano.si.edu – stratovulkán Tangkubanparahu na Global Volcanism Program (po anglicky)
**SpaceX CRS-7** (**SpX-7**) bola zásobovacia misia na Medzinárodnú vesmírnu stanicu (ISS), ktorá skončila haváriou nosnej rakety a stratou lode. Let odštartoval 28. júna 2015 pomocou nosnej rakety Falcon 9 s kozmickou loďou Dragon firmy SpaceX, u ktorej si zásobovací let objednala NASA v rámci programu komerčných dopravných letov, ale 139 sekúnd po štarte došlo k anomálii a následnému rozpadu a výbuchu rakety.

Plán misie
----------

Štart misie SpaceX CRS-7
Zásobovacia loď Dragon mala na ISS doviezť 1 952 kilogramov nákladu. Okrem zásob pre posádku, vybavenia stanice a mnohých vedeckých experimentov išlo hlavne o nové spojovacie zariadenie a oblek pre výstupy do vesmíru. Loď mala zostať pri stanici päť týždňov a potom sa so 640 kilogramami nákladu (odpadom a výsledkami experimentov) vrátiť späť na Zem (do Tichého oceánu).

Počas misie malo tiež dôjsť k testu záchrany prvého stupňa nosnej rakety, ktorý sa po oddelení od druhého stupňa mal pokúsiť pristáť na špeciálnej plávajúcej plošine (pomenovanej *Of Course I Still Love You*) v Atlantickom oceáne.

Štart a havária
---------------

Video rozpadu a explózie rakety
Po niekoľkých odkladoch bol štart stanovený na 28. júna 2015 o 14:21:11 svetového času (UTC) z Cape Canaveral. Štart prebehol bez komplikácií, ale po 139 sekundách letu, ešte pred oddelením 1. stupňa rakety, došlo v 2. stupni k anomálii, ktorá spôsobila rozpad a výbuch rakety. Podľa predbežného záveru vyšetrovania haváriu pravdepodobne spôsobila prasknutá vzpera, kvôli ktorej sa odtrhla tlaková fľaša s héliom, čo viedlo k výbuchu nádrže s tekutým kyslíkom. Loď Dragon nebola zničená v dôsledku explózie, osudným sa jej stal až dopad na hladinu Atlantického oceánu. Elon Musk sa následne nechal počuť, že keby boli palubné počítače kapsule vhodne naprogramované, tak by loď pomocou svojich padákov dopad úspešne prežila.

Dôsledky
--------

Posádka Medzinárodnej vesmírnej stanice vďaka dostatočnému množstvu zásob haváriou ohrozená nebola. NASA vyčíslila škodu z neuskutočnenej misie na 110 miliónov dolárov. Firma SpaceX kvôli havárii ďalšie plánované lety rakety Falcon 9 pozastavila. Dňa 1. septembra 2015 riaditeľka SpaceX, Gwynne Shotwellová, oznámila, že k ďalším letom dôjde až o niekoľko mesiacov, a to s vylepšenou verziou rakety.

Iné projekty
------------

Commons
* Spolupracuj na Commons Commons ponúka multimediálne súbory na tému **SpaceX CRS-7**

Externé odkazy
--------------

* Mission Overview Archivované 2017-05-11 na Wayback Machine
* Press Kit
**Southgate** je jednou zo staníc londýnskeho metra nachádzajúca sa v londýnskej mestskej časti Southgate v obvode Enfield. Stanicu obsluhuje Piccadilly Line a nachádza sa v tarifnej zóne 4.

Dejiny
------

Stanicu Southgate otvorili spolu so stanicou Oakwood 13. marca 1933 v druhej etape predĺženia Piccadilly Line z Finsbury Parku do Cockfosters. Pred otvorením boli okrem súčasného názvu navrhované aj *Chase Side* a *Southgate Central*. Budova stanice je postavená v štýle Art Deco z tehál, železobetónu a skla a je jedným z najlepších príkladov stavieb architekta Charlesa Holdena. Budova má kruhový pôdorys s plochou vytvárajúcou betónovú strechu. Navonok sa vyníma zvýšená strecha strednej časti, ktorá je podopretá len do kruhu usporiadanými oknami, ktoré do vestibulu púšťajú denné svetlo. Celá budova je navrchu zakončená osvetleným zariadením pripomínajúcim tzv. Teslov transformátor.

Podobne ako stanice Arnos Grove, Oakwood a Cockfosters aj Southgate je v zozname zachovaných historických stavieb. Súčasné dva eskalátory majú stále pôvodné stĺpcové osvetlenie a bronzové obklady sú stále súčasťou stanice. Avšak v úplnej podobe sa stanica nezachovala. Ku koncu 90. rokov sa jeden z troch východov zamuroval, aby na jeho mieste vznikla nová predajňa lístkov a druhý kvôli turniketom začal fungovať len ako východ.

Linky
-----

* na Piccadilly Line sa nachádza medzi stanicami Oakwood a Arnos Grove.

Zaujímavosti
------------

Zachované časti stanice, obzvlášť eskalátory vytvárajú výborné podmienky na točenie dramatických scén, ako napr. vo filme The End of the Affair (verzia z roku 1999).

Aj keď na obidva smery sa trať nachádza na povrchu, stanica samotná sa nachádza na kopci a teda súpravy pred stanicou vojdú do tunela a potom za stanicou z nich zase vyjdú. Ak sa však pozriete z nástupišťa smerom na sever (z centra), tak uvidíte východ tunela, čo je pri podzemných linkách ako Piccadilly Line veľmi unikátne.

Galéria
-------

* Nástupište smerom do centra s pohľadom na opačný stranu na východ tunelaNástupište smerom do centra s pohľadom na opačný stranu na východ tunela
* Nástupište smerom z centraNástupište smerom z centra
* Strecha vyčnievajúca z budovy staniceStrecha vyčnievajúca z budovy stanice

Iné projekty
------------

Commons
* Spolupracuj na Commons Commons ponúka multimediálne súbory na tému **Southgate (stanica metra)**

Externé odkazy
--------------

* London Transport Museum Photographic Archive
	+ Miesto, kde stojí dnes stanica
	+ Výstavba stanice a tunelov v roku 1932
	+ Budova stanice vo výstavbe v marci 1933
	+ Otvorená stanica v novembri 1933
	+ Pohľad na eskalátory a originálne osvetlenie
* Charles Holden.com
	+ Exteriér stanice
	+ Interiér stanice
	+ Stanica v noci
Stolný spirometer
**Spirometer** je medicínsky diagnostický prístroj, využívaný pri spirometrii, tzn. pri vyšetrení pľúcnych činností pacienta. Používa sa pri diagnostike ochorení ako astma, bronchitída alebo chronická obštrukčná choroba pľúc.

Pri funkčnom vyšetrení pľúc pacient ústami pevne obchytí náustok spirometra. Na nos dostane štipec, ktorý zaistí, že všetok vdýchnutý aj vydýchnutý vzduch ide len ústami. Následne pacient dýcha cez náustok do prístroja podľa pokynov lekára (napr. je požiadaný o maximálny nádych a maximálny výdych do spirometra). Je možné určiť aj vrcholový výdychový prietok vzduchu.

Meranie funkcie pľúc je v dnešnej dobe ľahko realizovateľné aj pre praktických lekárov alebo samotných pacientov podľa inštrukcií lekára. K tomu dobre slúžia vreckové spirometre, z ktorých sú niektoré vybavené ďalšími funkciami navyše.

Referencie
----------

1. ↑   *Pulmonary function tests* [online]. medlineplus.gov, [cit. 2019-05-05]. Dostupné online.
2. ↑   *Diagnostika astmy* [online]. mundipharma.sk, [cit. 2019-05-05]. Dostupné online. Archivované 2020-08-13 z originálu.

Zdroj
-----

* *Tento článok je čiastočný alebo úplný preklad článku Spirometr na českej Wikipédii.*
Marxistická kritika triedneho systému: spodné podlažia pyramídy moci nesú na svojom chrbte privilegované triedy
**Spoločenská trieda** alebo **sociálna trieda** je súbor osôb, ktoré majú podobné sociálne postavenie a spoločné záujmy. Termín používali už francúzski utopisti, najčastejšie ho však používali marxisti (pozri triedny boj).

V marxizme sa rozlišujú dve základné spoločenské triedy (buržoázia a robotnícka trieda) a dve doplnkové triedy (roľníctvo a statkári).

Spoločenská trieda podľa Lenina
-------------------------------

Lenin definuje spoločenské triedy ako "veľké skupiny ľudí,ktoré sa líšia svojim miestom v historicky určenej sústave spoločenskej výroby, svojim vzťahom k výrobným prostriedkom (ktorý je zväčša zaistený a právne upravený zákonmi), svojou úlohou v spoločenskej organizácii práce, a teda spôsobmi získavania a veľkosťou tej časti spoločenského bohatstva, ktorou disponujú."

Spoločenská trieda podľa Oppenheimera
-------------------------------------

Podľa Franza Oppenheimera dedičné, vzájomne nadradené a podradené trvalé sociálne skupiny, členstvo v ktorých je spravidla a vcelku určené náhodou narodenia. Vyššia trieda je spôsobom svojho života a celkovým postojom ideálnym vzorom nižšej triedy, a to dokonca aj v časoch, kedy presun triednej moci otriasol vnútornou mocou vyššej triedy.

Pozri aj
--------

* triedny boj
* sociálny konflikt

Externé odkazy
--------------

* Marxian class analysis: theory and practice (prednáška moderného marxistu, prof. R. D. Wolffa; v prvom videu je začiatok venovaný rôznym definíciám spoločenských tried)